Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: államtitokról és a szolgálati titokról szóló 1995. évi LXV. törvény alapján a minősítési
Paragraph Index: 1511

38. § Felelős: – a miniszter és az államtitkár országgyűlési munkájának segítéséért; az országgyűlési munka előkészítéséért; 2006/94. szám − az Országgyűlés teljes ülésein tárgyalásra kerülő anyagok előkészítéséért; a szakértők részvételének biztosításáért; − az Országgyűlés teljes ülésének napirendjéről a szakállamtitkárok, a Jogi Főosztály vezetője és a szakmailag érintett főosztályvezetők tájékoztatásáért; − a miniszter és az államtitkár, valamint az érintettek tájékoztatásáért az Országgyűlés teljes ülésén elhangzottakról, az ágazatot érintő képviselői hozzászólásokról és indítványokról; − a minisztériumban készült törvényjavaslatok, határozati javaslatok, jelentések Országgyűléshez történő továbbításáért; továbbá a Házszabály szerinti szervezési feladatok ellátásáért; − az Országgyűlés állandó-, al-, ideiglenes- és eseti bizottságaival, a parlamenti pártokkal és a képviselőkkel kapcsolatos munkaszervezésért; információs összekötő a Parlament és a minisztérium között, szervezi a parlamenti állandó-, al-, ideiglenes- és eseti bizottsági üléseken való szakértői képviseletet, az elhangzottakról készült feljegyzések elkészítését és továbbítását; − a napirenden kívüli felszólalások, az interpellációk, kérdések, azonnali kérdések válaszainak elkészíttetéséért, a válaszadáshoz szükséges információk beszerzéséért, a miniszter, illetve az államtitkár felkészítéséért. Tájékoztatja a minisztérium vezetését az Országgyűlés teljes ülésén elhangzottakról, miniszteri vagy államtitkári intézkedést igénylő felszólalásokról; − az Országgyűlés minisztériumot érintő anyagainak nyilvántartásáért; az Országgyűlés hivatali szerveivel, a Miniszterelnöki Hivatallal és a minisztériumok parlamenti szerveivel való kapcsolattartásért; − az országgyűlési képviselők, bizottságok, tisztségviselők részéről érkező, a minisztérium feladatkörét érintő megkeresésekre készült választervezetek, tájékoztatók elkészítéséért; − a benyújtott törvényjavaslatokhoz beterjesztett módosító javaslatoknak a felelős szakmai főosztályhoz továbbításáért; a törvények és országgyűlési határozatok kihirdetésre történő előkészítéséért, továbbításáért; − az európai parlamenti képviselők részéről érkező, a minisztérium feladatkörét érintő megkeresésekre adandó tájékoztatók elkészítéséért, indokolt esetben az Európai Parlament bizottsági ülésein való minisztériumi képviselet biztosításáért, a tárca vezetésének tájékoztatásáért az Európai Parlament ülésein lezajlott eseményekről, az európai parlamenti képviselők mezőgazdasági és vidékfejlesztési aktuális kérdésekben történő felkészítéséért, háttéranyagokkal történő ellátásáért, az EU Koordinációs és Nemzetközi Főosztály tájékoztatása mellett ; − a magyar országgyűlési képviselők, bizottságok, frakciók és azok tisztségviselői részéről érkező, a minisztérium feladatkörét érintő európai parlamenti megkeresésekre készítendő választervezetek koordinálásáért; − a Miniszterelnöki Hivatal Civil Kapcsolatok Főosztályával, társminisztériumokkal, más kormányzati szervekkel, a civil szférával: a társadalmi szervezetekkel, a jogvédő és kisebbségi szervezetekkel, az állampolgári önszerveződésekkel, az alapítványokkal, érdekképviseleti szervekkel való kapcsolattartásért; − a minisztériumban a termelői szerveződésekkel foglalkozó egyéb főosztályokkal való kapcsolattartásért, a feladatok összehangolásáért; 2006/94. szám − a társadalmi esélyegyenlőséggel, a romák integrációjával kapcsolatos kormányzati feladatokból eredő ágazati koordinációs teendők ellátásáért; − a Földművelésügyi és Vidékfejlesztési Érdekegyeztető Tanács – FÖVÉT működtetéséért, az ezzel összefüggő feladatok ellátásáért; − a társadalmi szervezetek, érdekképviseleti szervek, politikai pártok tájékoztatásáért; − a minisztérium lobby-listájának kialakításáért és karbantartásáért; − a társadalmi párbeszéd szakmai koncepciójának kialakításáért, a társadalmi párbeszéd keretébe tartozó feladatok ellátásáért; − az Agrárgazdasági Tanács összehívásával, működésével összefüggő minisztériumi feladatok ellátásáért; − az egyes fejezeti kezelésű előirányzatok felhasználásáról szóló miniszteri utasítás alapján a Főosztály Társadalmi Kapcsolatok Osztálya kezelésében lévő fejezeti kezelésű támogatási előirányzat felhasználásával összefüggő feladatok ellátásáért, pályázati rendszer működtetéséért; − az EU tagállami működés kommunikációs stratégiájának társadalmi kapcsolatokat érintő végrehajtásáért; − COPA-COGECA együttműködésben való részvételért; − a Mezőgazdasági Ágazati Párbeszéd bizottsággal munkakapcsolati együttműködésért. Szervezeti tagozódás: Parlamenti Osztály Társadalmi Kapcsolatok Osztálya A KABINETFŐNÖK MINT SZAKÁLLAMTITKÁR ALÁRENDELTSÉGÉBEN MŰKÖDŐ SZERVEZETI EGYSÉGEK A Kabinetfőnöki Titkárság

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes